Nuvèmmiru 2009

Munnu
30 di nuvèmmiru
Berna: La Svìzzira vutau pi referendum la scrizzioni ntâ custituzzioni di n'articulu chi vieta la custruzzioni dî minareta. Lu risurtatu dû referendum, all'oppostu dî sundaggi di dui simani fa, causau riazzioni di surprisa n Svizzira e ntî tuttu lu munnu.

28 di nuvèmmiru
Russia: N'attintatu ô trenu espressu tra San Petruburgu e Mosca fa na trintina di morti.

21 di nuvèmmiru
Ginevra: Doppu 14 misi di manutinzioni straordianria, l'acciliraturi di particeddi LHC partìu attorna.

80px|right
19 di nuvèmmiru
Bruxelles: Herman Van Rompuy fu eliggiutu primu prisidenti di l'Unioni Europea. Sta càrrica nova è na cunsiquenza di la trasuta n viguri dû Trattatu Europeu di Lisbona.

15 di nuvèmmiru
Accuminza la fasi di vaccinazzioni di massa contra la nfluenza A. Li vaccinazzioni priuritari sunnu appirora chiddi dî catigurìi a rischiu. 

80px|right
3 di nuvèmmiru
Pariggi: Lu celibbri antropoluggu, psicoluggu e filosufu francisi Claude Lévi-Strauss muriu all'età di 101 anni.

Sicilia e Sud Italia

21 di nuvèmmiru
Puzzaddu: Nu varcuni cu 199 extracumunitari agghicau ô portu dâ cità marinara rausana. Li mmigrati parteru dâ Libbia e foru avvistati n acqui ntirnazziunali a sud di Capu Pàssiru.

15 di nuvèmmiru
Calatafimi: Mimmu Raccuglia, 43 anni, boss dâ mafia, cusidiratu lu vici di Matteu Missina Dinaru, fu arristatu òi ntî n'opirazzioni di Polizzia. Era latitanti di 15 anni.

2 di nuvèmmiru
Roma: Ntâ mattina tardi pressu l'ospitali "Villa San Pietro" dâ capitali ci furunu âutri vìttimi di la nfluenza A: 15 morti. La paura si diffunni tra la genti, spicialmenti a Napuli unni ci furu 8 dicèssi su 15.

1 di nuvèmmiru
Napuli: Na cosca dâ camorra napulitana fu smantillata, cu l'arrestu dî tri frati, tra cui unu di l'òmini cchiù ricircati d'Italia.
Miletu: Natuzza Evulu, canusciuta pi la sò prisunta capacità di parrari chê morti, murìu. Li genti agghicanu a Miletu di tutta la Calabbria e lu sìnnacu pruclamau nu jornu di luttu cittadinu.

Catigurìa:Abbinimenti

br:2009#Du